คะหนูอายุ11-12ปีมีอาการหายใจไม่ทันค่ะมันต้องคอยหายใจเองตลอดเเละหอบง่ายมากค่ะ..ประมาณ3-4วันเเล้ว
สวัสดีค่ะ อาการหายใจไม่ทัน หอบเหนื่อยงายดังกล่าวมานั้น อาจจะเกิดจาก การมีหลอดลมตีบแคบเช่นมีภาวะหอบหืดกำเริบ การติดเชื้อของปอดหรือหลอดลม การมีสิ่งแปลกปลอมในทางเดินหายใจ การสูดฝุ่นควันหรือควันบุหรี่นานๆติดต่อกัน การมีปอดแตก ภาวะหัวใจวายแต่เกิดได้น้อยในคนอายุน้อยไม่มีโรคหัวใจนำมาก่อน การมีไทรอยด์ทำงานมากผิดปกติ หรือ เป็นหลังการออกกำลังกายหรือทำงานหนักควรไปพบแพทย์เพื่อตรวจหาสาเหตุทางกาย เช่นเรื่องของปอดหรือหัวใจก่อนว่าไม่มี หากเหนื่อยง่ายมากขึ้น ควรจะรีบไป ถ้าไม่มีสาเหตุทางกาย อาจเกี่ยวกับสาเหตุทางจิตใจมากระตุ้นให้มีการหายใจเร็วขึ้นได้ เบื้องต้นนั่งพักในที่ที่อากาศถ่ายเทดี ไม่มีฝุ่นควัน งดการออกแรงหนักๆไปก่อน